2013.gada 24.septembrī Noteikumi Nr. 943

Rīgā (prot. Nr. 50 51.§)

**Grozījumi Ministru kabineta 2012.gada 9.oktobra noteikumos Nr.697 "Eiropas Ekonomikas zonas finanšu instrumenta 2009.–2014.gada perioda programmas "NVO fonds" apakšprogrammas "Nevalstisko organizāciju projektu programma" atklāta konkursa nolikums"**

Izdoti saskaņā ar

Eiropas Ekonomikas zonas finanšu instrumenta un

Norvēģijas finanšu instrumenta 2009.–2014.gada

perioda vadības likuma

15.panta 5. un 6.punktu

1. Izdarīt Ministru kabineta 2012.gada 9.oktobra noteikumos Nr.697 "Eiropas Ekonomikas zonas finanšu instrumenta 2009.–2014.gada perioda programmas "NVO fonds" apakšprogrammas "Nevalstisko organizāciju projektu programma" atklāta konkursa nolikums" (Latvijas Vēstnesis, 2012, 168.nr.) šādus grozījumus:

1.1. izteikt 12. un 13.punktu šādā redakcijā:

"12. Kopējais programmas līdzfinansējums apakšprogrammai ir   
5 783 036 *euro*, tai skaitā:

12.1. projektu īstenošanai šo noteikumu [4.1.apakšpunktā](http://likumi.lv/doc.php?id=252224#p4) minētajā atbalsta jomā pieejami 4 701 485 *euro* (no kuriem 1 091 053 *euro* piešķir projektiem, kuru tiešā mērķa grupa ir sociālās atstumtības riskam pakļautie bērni un jaunieši), tai skaitā:

12.1.1. mikroprojektiem pieejami 15 % no šo noteikumu [12.1.apakšpunkta](http://likumi.lv/doc.php?id=252224#p12) ievaddaļā minētā programmas līdzfinansējuma jeb   
705 223 *euro*, kurus sadala trijos atklātos konkursos, piešķirot attiecīgi 50 %,   
30 % un 20 % no šajā apakšpunktā norādītā programmas līdzfinansējuma atbilstoši šo noteikumu 77.1. un 77.2.apakšpunktam;

12.1.2. mecoprojektiem pieejami 30 % no šo noteikumu [12.1.apakšpunkta](http://likumi.lv/doc.php?id=252224#p12) ievaddaļā minētā programmas līdzfinansējuma jeb 1 410 445 *euro*, kurus sadala divos atklātos konkursos, piešķirot attiecīgi 60 % un 40 % no šajā apakšpunktā norādītā programmas līdzfinansējuma atbilstoši šo noteikumu 99.1. un 99.2.apakšpunktam;

12.1.3. makroprojektiem pieejami 55 % no šo noteikumu [12.1.apakšpunkta](http://likumi.lv/doc.php?id=252224#p12) ievaddaļā minētā programmas līdzfinansējuma jeb   
2 585 817 *euro*, kurus sadala divos atklātos konkursos, piešķirot attiecīgi 60 % un 40 % no šajā apakšpunktā norādītā programmas līdzfinansējuma atbilstoši šo noteikumu 99.1. un 99.2.apakšpunktam;

12.2. projektu īstenošanai šo noteikumu [4.2.apakšpunktā](http://likumi.lv/doc.php?id=252224#p4) minētajā atbalsta jomā pieejami 939 169 *euro*, tai skaitā:

12.2.1. mikroprojektiem pieejami 15 % no šo noteikumu [12.2.apakšpunkta](http://likumi.lv/doc.php?id=252224#p12) ievaddaļā minētā programmas līdzfinansējuma jeb   
140 875 *euro*, kurus sadala trijos atklātos konkursos, piešķirot attiecīgi 50 %,   
30 % un 20 % no šajā apakšpunktā norādītā programmas līdzfinansējuma atbilstoši šo noteikumu [77.3.apakšpunktam](http://likumi.lv/doc.php?id=252224#p77);

12.2.2. mecoprojektiem pieejami 30 % no šo noteikumu [12.2.apakšpunkta](http://likumi.lv/doc.php?id=252224#p12) ievaddaļā minētā programmas līdzfinansējuma jeb 281 751 *euro*, kurus sadala divos atklātos konkursos, piešķirot attiecīgi 60 % un 40 % no šajā apakšpunktā norādītā programmas līdzfinansējuma atbilstoši šo noteikumu [99.3.apakšpunktam](http://likumi.lv/doc.php?id=252224#p99);

12.2.3. makroprojektiem pieejami 55 % no šo noteikumu [12.2.apakšpunkta](http://likumi.lv/doc.php?id=252224#p12) ievaddaļā minētā programmas līdzfinansējuma jeb   
516 543 *euro*, kurus sadala divos atklātos konkursos, piešķirot attiecīgi 60 % un 40 % no šajā apakšpunktā norādītā programmas līdzfinansējuma atbilstoši šo noteikumu [99.3.apakšpunktam](http://likumi.lv/doc.php?id=252224#p99);

12.3. sadarbības veidošanas projektu īstenošanai pieejami 142 382 *euro*, kurus sadala divos atklātos konkursos, piešķirot attiecīgi 60 % un 40 % no šajā apakšpunktā norādītā programmas līdzfinansējuma atbilstoši šo noteikumu [106.punktam](http://likumi.lv/doc.php?id=252224#p106).

13. Vienam projektam pieejamais programmas līdzfinansējums ir:

13.1. mikroprojektiem – 5000 līdz 19 999,99 *euro*;

13.2. mecoprojektiem – 20 000 līdz 49 999,99 *euro*;

13.3. makroprojektiem – 50 000 līdz 100 000 *euro*;

13.4. sadarbības veidošanas projektiem – līdz 1792,80 *euro*.";

1.2. aizstāt 35.punktā tekstu "EUR 896,40 ekvivalentu latos" ar skaitli un vārdu "896,40 *euro*";

1.3. aizstāt 40.1.apakšpunktā vārdus "pieci lati" ar skaitli un vārdu   
"7,11 *euro*";

1.4. aizstāt 40.2.apakšpunktā skaitli un vārdu "10 latu" ar skaitli un vārdu "14,23 *euro*";

1.5. aizstāt 40.15.2.apakšpunktā skaitli un vārdu "1000 latu" ar skaitli un vārdu "1422,87 *euro*";

1.6. izteikt 44.punktu šādā redakcijā:

"44. Izmaksas projekta budžetā plāno *euro*.";

1.7. aizstāt 1. un 2.pielikumā apzīmējumu "LVL" ar vārdu "*euro*";

1.8. aizstāt 1. un 2.pielikumā vārdu "latos" ar vārdu "*euro*";

1.9. izteikt 1.pielikuma D 4.sadaļu šādā redakcijā:

**"D 4. Plānotās brauciena izmaksas**

*Lūdzam ņemt vērā, ka programmas līdzfinansējums tiks piešķirts brauciena izmaksu segšanai ne vairāk kā divām personām no vienas Latvijas nevalstiskās organizācijas un viena projekta, sedzot ne vairāk kā 90 % no viņu kopējām attiecināmajām izmaksām, kas jebkurā gadījumā nepārsniegs 896,40 euro par vienu personu.*

*Brauciena izmaksu tāmi sastāda euro.*

|  |  |  |  |  |
| --- | --- | --- | --- | --- |
| **Izdevumu pozīcijas** | Vienība | **Vienību skaits**  **(A)** | **Vienības izmaksas**  **(*euro*)**  **(B)** | **Kopējās izmaksas**  **(*euro*)**  **(A\*B)** |
| 1. Ceļa izdevumi | biļete/ brauciens |  |  |  |
| 2. Viesnīcas izdevumi | diennakts |  |  |  |
| 3. Dienas nauda | diena |  |  |  |
| 4. Vietējā transporta izdevumi | diena |  |  |  |
| 5. Ceļojuma apdrošināšanas izdevumi | diena/ persona |  |  |  |
| KOPĀ: | | | | " |

1.10. izteikt 3.pielikuma 2.8.apakšpunktu šādā redakcijā:

|  |  |  |  |
| --- | --- | --- | --- |
| "2.8. | Pieprasītais programmas līdzfinansējums nav mazāks par 5000 *euro* un nepārsniedz 19 999,99 *euro* | jā/nē | E2" |

1.11. izteikt 4.pielikuma 3.10. un 3.11.apakšpunktu šādā redakcijā:

|  |  |  |  |
| --- | --- | --- | --- |
| "3.10. | Pieprasītais programmas līdzfinansējums nav mazāks par:  · 20 000 *euro* (mecoprojektiem);  · 50 000 *euro* (makroprojektiem) | jā/nē | J2 |
| 3.11. | Pieprasītais programmas līdzfinansējums nav lielāks par:  · 49 999,99 *euro* (mecoprojektiem);  · 100 000 *euro* (makroprojektiem) | jā/nē | J2" |

2. Noteikumi stājas spēkā 2014.gada 1.janvārī.

Ministru prezidents Valdis Dombrovskis

Kultūras ministra

pienākumu izpildītājs,

tieslietu ministrs Jānis Bordāns